ቅድሚኡ፡ ንሓለዋ ዝምልከት ዝኾነ ለውጢ ክህሉ እንከሎ፡ እቶም ሓለፍቲ ደዊሎም ይነግሩኒ፡ ወይ ድማ ንሓላፊ እቶም ሓለዋ ከምዝነግረኒ ይገብሩ ነይሮም። ሕጂ ደኣ እንታይ ተቐይሩ?" ዝበለ ጃዋር፡ ክእሰር እንተደኣ ተደልዩ፡ ብቐሊሉ ክጽውዕዎ ወይ ከኣ ነቶም ሓለውኡ ኣብ ቀይዲ ከእትውዎ ክግበር ይከኣል ከምዝነበረ ተዛሪቡ። ጃዋር መሓመድ፡ ኣጋ ወጋሕታ ኣብ ዝጠቀዖም ጽሑፋቱ፡ ኣብ ጥቓ መንበሪ ገዝኡ 'ብዙሕ ቁጽሪ ዘለዎ ዕጡቕ' ከምዝተዋፈረ ጽሒፉ ነይሩ። እዞም ዕጡቓት ክስሕቡ፡ እንተድኣ ናብ ገዝኡ ንመጥቃዕቲ ዝኣትዉ ኮይኖም ግን እቶም ናቱ ሓለዋ 'ናይ ምክልኻል ስጉምቲ' ከምዝወስዱ ገሊጹ ነይሩ። ድሕሪ እቲ ፍጻመ፡ ኣብ ጥቓ መንበሪ ገዝኡ ኣብ መንጎ ኣብ ደገ ዘለዉ ሓይልታት ጸጥታን ሓለውኡን፡ ምፍጣጥ ከምዘሎ እውን ገሊጹ'ሎ። ጃዋር እንታይ መረዳእታ ኣቅሪቡ?
